നമ്ബര് വണ് പൃഥ്വിരാജ് സംവിധാനം ചെയ്ത മോഹന്ലാല് ചിത്രം ലൂസിഫറില് അഭിനയിക്കാന് ആരോഗ്യം അനുവദിക്കാത്തതു കാരണം അവരോട് സോറി പറയേണ്ടി വന്നു. പിന്നെ പലരോടും. അക്കൂട്ടത്തില് മരയ്ക്കാര് അറബിക്കടലിന്റെ സിംഹം എന്ന ചിത്രത്തിലേക്ക് വന്ന ക്ഷണവും നിരസിച്ചു. അങ്ങനെയിരിക്കെയാണ് ഒരു ദിവസം മമ്മൂട്ടി വീട്ടിലേക്ക് വന്നത്. സന്തോഷ് വിശ്വനാഥ് സംവിധാനം ചെയ്യുന്ന വണ് എന്ന സിനിമയില് ഞാന് അഭിനയിച്ചേ പറ്റൂ. കഥാപാത്രത്തെ പറ്റി മമ്മൂട്ടി തന്നെ പറഞ്ഞു. അതില് മമ്മൂട്ടി അവതരിപ്പിക്കുന്ന കടയ്ക്കല് ചന്ദ്രന്റെ ഗുരുവായ പ്രൊഫ.വാസുദേവ പണിക്കരുടെ വേഷമാണ്. ഒഴിയാന് നോക്കിയെങ്കിലും എന്റെ സമ്മതം വാങ്ങിയിട്ടേ മമ്മൂട്ടി മടങ്ങിയുള്ളൂ. അങ്ങനെയാണ് കുറച്ചൊരു ഇടവേളയ്ക്കു ശേഷം ഞാന് വീണ്ടും അഭിനയിച്ചത്. എന്റെ മകനായി എത്രയോ ചിത്രങ്ങളില് മമ്മൂട്ടി അഭിനയിച്ചു. മമ്മൂട്ടിയുടെ കൂടെ അഭിനയിക്കുന്നത് സുഖമുള്ള കാര്യമാണ്. മമ്മൂട്ടിയുടെ ആദ്യത്തെ പടങ്ങള് കണ്ടപ്പോള് തന്നെ പ്രതിഭയുടെ വിലാസം കണ്ടിരുന്നു. ഏത് കോസ്റ്റ്യൂമും ഇണങ്ങുന്ന അപൂര്വം നടന്മാരിലൊരാളാണ്. ഏത് റോളും നന്നായിട്ട് ചെയ്യും. കുടുംബസ്ഥന്, കുറ്റാന്വേഷണ ഉദ്യോഗസ്ഥന്, ചട്ടമ്ബി, റൊമാന്റിക് ഹീറോ, മുതലാളി, മത്സ്യത്തൊഴിലാളി ,വിപ്ളവനായകന്, രാഷ്ട്രീയക്കാരന് ഏതായാലും പിഴവുണ്ടാകില്ല. എല്ലാവരും പറയുന്നതുപോലെ പരുക്കനൊന്നും അല്ല. ചുമ്മാ ആവശ്യമില്ലാതെ പല്ലിളിച്ച് കാണിച്ച് സംസാരിക്കില്ല എന്നു മാത്രം. പറയാനുള്ളത് നേരെ ചൊവ്വേ പറയും. ചെയ്യാനുള്ളത് നേരെ ചൊവ്വേ ചെയ്യും. ശബ്ദവും സൗന്ദര്യവും സൂക്ഷിക്കും. ചുമ്മാ താരമായിട്ട് നടക്കുന്ന ആളല്ല. അഭിനയം ഒരു ഉപാസന പോലെ കാണുന്ന ആളാണ്.